12. dodjela Oscara

**12. dodjela Oscara** je održana 29. februara 1940. na svečanom banketu u dvorani Cocoanut Grove u Hotelu Ambassador u Los Angelesu. Na njoj je losanđeleska Akademija odala priznanje najboljim filmskim ostvarenjima premijerno prikazanim u periodu od 1. januara do 31. decembra 1939. godine. Nju je vodio komičar Bob Hope, a što je bilo prvi od devetnaest puta kada će mu biti ukazana ista čast.

Tradicionalno se, zbog kvantitete i kvalitete produkcije Hollywooda u prethodnoj godini smatra dodjelom na kojoj je bila jedna od najjačih konkurencija, ali je izuzetan komercijalni uspjeh, kao i povoljne kritike epske melodrame *[[Gone with the Wind (film)|Gone with the Wind]]*, ishod učinio predvidljivim. Film u produkciji Davida O. Selznicka je tako osvojio Oscar za najbolji film, kao i još devet nagrada, a bio je nominiran za njih trinaest. Dio historičara vjeruje da je *[[Mr. Smith Goes to Washington]]* ostao bez nagrada zahvaljujući političkim kontroverzama, dijelom zbog pritiska američkih senatora kojima se nije svidio tretman Senata u filmu, a dijelom zbog brige da bi film američku demokraciju mogao difamirati u inozemstvu u delikatnim trenucima nakon izbijanja drugog svjetskog rata.

Na 12. dodjeli je prvi put dodjeljivan Oscar za najbolje vizualne efekte, a također je prvi put Oscar za najbolju fotografiju razdvojen u dvije nove kategorije - Oscar za najbolju crno-bijelu fotografiju i Oscar za najbolju fotografiju u boji.

Smatra se značajnom i za historiju međurasnih odnosa u SAD, s obzirom da je Hattie McDaniel zahvaljujući sporednoj ulozi u *Gone with the Wind* postala prva afroamerička ličnost koja je osvojila Oscara.

Samu ceremoniju je obilježilo i to da je *[[Los Angeles Times]]* neposredno pred nju "provalio" rezultate glasanja; iako se kasnije ispostavilo da oni nisu bili potpuno točni (a također se tvrdilo da je Robert Donat "za dlaku" pobijedio Jamesa Stewarta, a Leigh isto tako za "dlaku" pobijedila Bette Davis), veliki dio učesnika ceremonije - kao što su Clark Gable i Bette Davis - su unaprijed znali da će ostati kratkih rukava.

## Nagrade

Pobjednici su navedeni prvi i označeni **podebljanim slovima**.

## Počasne nagrade
* Douglas Fairbanks
* Motion Picture Relief Fund
* William Cameron Menzies
* the Technicolor Company

## Memorijalna nagrada Irving G. Thalberg

* David O. Selznick

## Omladinski Oscari
* Judy Garland za *The Wizard of Oz*

## Višestruke nominacije i nagrade

Sljedećih dvadeset šest filmova je dobilo višestruke nominacije:

* **13 nominacija** *Gone with the Wind*
* **11 nominacija:** *Mr. Smith Goes to Washington*
* **8 nominacija:** *Wuthering Heights*
* **7 nominacija:** *Goodbye, Mr. Chips* i *Stagecoach*
* **6 nominacija:** *Love Affair*, *The Rains Came* i *The Wizard of Oz*
* **5 nominacija:** *The Private Lives of Elizabeth and Essex*
* **4 nominacije:** *Ninotchka* i *Of Mice and Men*
* **3 nominacije:** *Dark Victory*, *First Love*, *The Great Victor Herbert*, and *Man of Conquest*
* **2 nominacije:** *Babes in Arms*, *Beau Geste*, *Drums Along the Mohawk*, *Gulliver's Travels*, *The Hunchback of Notre Dame*, *Intermezzo*, *Juarez* i *Only Angels Have Wings*

Sljedeća četiri filma su dobili više od jedne nagrade:

* **10 nagrada:** *Gone with the Wind*
* **2 nagrade:** *Stagecoach* i *The Wizard of Oz*

## Reference

## Vanjske veze
* Academy Awards Database